Umbrella Corps
Umbrella Corps, ასევე ცნობილია, როგორც Biohazard: Umbrella Corps (იაპონ. バイオハザード アンブレラコア) — იაპონური მრავალმოთამაშიანი ტაქტიკური შუტერი, შექმნილი და გამოცემული კომპანია Capcom-ის მიერ Microsoft Windows-ის PlayStation 4 პლატფორმებისთვის. ის არის „Resident Evil“-ის სერიის სპინოფი და რიგით 23-ე თამაში სერიიდან. Capcom-მა სავაჭრო ნიშანი „Umbrella Corps“ დაარეგისტრირა 2015 წლის 29 ივლისს, ხოლო ანონსი შედგა 2015 წლის სექტემბერში Tokyo Game Show-ზე. თავდაპირველად მისი გამოშვება დაგეგმილი იყო 2016 წლის 4 მაისისთვის, თუმცა გამოცემა გადაიდო 2016 წლის 21 ივნისამდე. „Umbrella Corps“არის კოოპერატიული მრავალმოთამაშიანი შუტერი, სადაც მოთამაშე საკუთარ თავზე იღებს ორი ერთმანეთის მოწინააღმდეგე კორპორაციის დაქირავებული ჯარისკაცებიდან ერთ-ერთის როლს, რომლის მიზანია მოწანააღმდეგე ფრაქციის განადგურება. თამაშში ვირტუალური კამერა წარმოდეგნილია როგორც პირველი პირის, ასევე მესამე პირის ხედვით.ლოკაციები დაფუძნებულია „Resient Evil“-ის თამაშების ტერიტორიებზე. მასში არის იარაღების ფართო არჩევანი, მათ შორის: ნახევრად ავტომატური შაშხანები, თოფები, პისტოლეტები, ხელყუმბარები, საბრძოლო ცულები და სხვადასხვა ასაფეთქებელი ნივთიერებები. თამაშის ერთ-ერთი განმასხვავებელი ნიშანი არის აღჭურვილობა „Zombie Jammer“, რისი მეშვეობითაც ზომბები თავს არ ესხმიან პერსონაჟებს. თუმცა მათზე იერიშის მიტანის შემთხვევაში კვლავ საფრთხეს წარმოადგენენ. რაც შეეხება ერთმოთამაშიან რეჟიმს სახელწოდებით „The Experiment“ (ქართ. „ექსპერიმენტი“), მასში მოქმედება ვითარდება 2012 და 2013 წლებში, Umbrella Corporation-აგენტის გარშემო, რომლის კოდური სახელწოდებაა 3A-7. კორპორაცია მას აგზავნის „Zombie Jammer“-ის აღჭურვილობის გამოსაცდელად. სიუჟეტი დაყოფილია 24 დავალებად და მოთამაშეს უწევს ბრძოლა უამრავი მტრის წინააღმდეგ. თამაშმა მიიღო უარყოფითი შეფასებები ვიდეო თამაშების მიმომხილველებისგან. საერთო განხილვების საიტებმა Metacritic და GameRankings, PlayStation 4-ის ვერსიას დაუწერეს 38.47% (36 მიმოხილვაზე დაყრდნობით) და 38/100, ხოლო PC ვერსია 36.60% (10 მიმოხილვაზე დაყრდნობით) და 36/100.